Valmieras Kultūras centrs

Yamaha Mūzikas skolas jaunāko grupu audzēkņu koncerts “Vai svētki jau galā?”
2025-12-28 18:00 - 20:30 (Europe/Helsinki) | Valmieras Kultūras centra lielā zāle, Rīgas iela 10, Valmiera, Latvija
28.12. plkst. 16.00 un plkst. 18.00 Yamaha Mūzikas skolas jaunāko grupu audzēkņu koncerts “Vai svētki jau galā?”
Ieeja: 7 EUR

Yamaha mūzikas skolas vecāko grupu audzēkņu koncerts “Tik laimīgs!”
2025-12-29 17:30 - 19:30, 2025-12-29 20:00 - 21:30 | Valmieras Kultūras centra lielā zāle, Rīgas iela 10, Valmiera, Latvija
29.12. plkst. 17.30 un 20.00 Yamaha mūzikas skolas vecāko grupu audzēkņu koncerts “Tik laimīgs!”
Ieeja: 12-15 EUR

Jaunā gada sagaidīšana un svētku uguņošana
2025-12-31 23:00 - 2026-01-01 00:30 | Valmieras centrā
31.decembrī no plkst. 23.00 Valmieras centrā norisināsies Jaungada sagaidīšana. Pusnaktī – svētku uguņošana.

Jaungada balle ar grupu "Džentlmeņu špagats"
2026-01-01 00:30 - 04:00 | Valmieras Kultūras centra lielā zāle, Rīgas iela 10, Valmiera, Latvija
1. janvārī plkst. 00.30 Valmieras Kultūras centrā būs lustīga Jaungada balle ar grupu “Džentlmeņu špagats”.
Balles laikā par gardām uzkodām un dzērieniem rūpēsies “Zaļais Zars” – varēs iegādāties uzkodu plates, salātus, desertu, kūku un bezalkoholiskus dzērienus. “Zaļais Zars” piedāvā arī iespēju iepriekš pieteikt pasūtījumu pa tālruni 26607724.
Ieeja: 12 EUR, norises dienā – 15 EUR. Bērniem līdz 6 gadu vecumam (ieskaitot) ieeja bez maksas.

SAPNIS VECGADA NAKTĪ / muzikāli izklaidējošs gadumijas šovs
2026-01-04 15:00 - 17:00 | Valmieras Kultūras centra lielā zāle, Rīgas iela 10, Valmiera, Latvija
Jautrība, smiekli un aizkustinājuma asaras, ugunīgas dejas, krāšņi tērpi un izcila mūzika – viss vienuviet brīnumainā gadumijas šovā SAPNIS VECGADA NAKTĪ.
Ir pienākusi nakts, kad visas mūsu vēlēšanās un sapņi piepildās. Kā pasakā par zelta zivtiņu. Tikai…ne velti ir teiciens – uzmanies, ko vēlies, jo arī sapņu pārdevējam, mūsu vēlmes piepildot, var gadīties dažādas kļūmes, pārpratumi un negaidīti pavērsieni…
Humorpilni notikumi, iemīļotas latviešu dziesmas un populāri pasaules hiti (no Robbie Williams un Cher līdz ABBA, Britney Spears, Enrique Iglesias, pat Måneskin u.c.)
Prieks un dzirkstošs garastāvoklis divu stundu garumā – garantēts! Viss, ko šovā piedzīvosiet, ir sapņaina patiesība vai patiess sapnis, un, iespējams, arī kāds no jūsu sapņiem tiks piepildīts…
Muzikāli izklaidējošā gadumijas šovā SAPNIS VECGADA NAKTĪ jūs priecēs lieliska aktieru un dziedātaju komanda – Maksims Busels, Anmary, Atis Zviedris, Dainis Skutelis, Sanita Roze, Artūrs Biķernieks, Edvards Grieze, Toms Kalderauskis, Emīls Gilučs-Lācis, Austra Elza Kozuliņa, Zane Helēna Lazdiņa, Sarma Liede, Karīna Biķerniece. Šovu bagātinās arī dejotāji Rolands Šteinbergs, Zane Stūre, Kārlis Kemlers, Asnate Rikse, bet par muzikālo pavadījumu rūpēsies instrumentālā grupa Matīsa Žilinska vadībā.
Režisors Mārtiņš Kagainis, muzikālais vadītājs Matīss Žilinskis, horeogrāfe Ieva Kemlere, kostīmu māksliniece Hanna Elerta, scenogrāfs un gaismu mākslinieks Egils Kupčs, producents Aigars Dinsbergs.
Ar šo vecgada šovu Producentu grupa 7 krāšņi noslēdz savu 20.jubilejas gadu un iezīmē jaunu gada nogales tradīciju.

"ZiMinU viktorīna"
2026-01-14 18:30 - 21:00 | Valmieras Kultūras centra lielā zāle, Rīgas iela 10, Valmiera, Latvija
14. janvārī plkst. 18.30 Valmieras Kultūras centrā notiks “ZiMinU viktorīna”. Ieeja: 30 EUR (komandai), biļetes www.ziminu.lv.

Barikāžu 35. gadadienai veltīti atceres pasākumi
2026-01-20 17:00 - 19:00
20. janvārī plkst. 17.00 norisināsies Barikāžu 35. gadadienai veltīts atceres brīdis pie Barikāžu piemiņas akmens (Rīgas iela 50).
No plkst. 17.00 līdz plkst. 21.00 Mihaila Ignata fotofiksācijas “Atceroties 1991. gada barikādes” uz Valmieras Kultūras centra ēkas fasādes.

XXV Jaunrades deju konkurss (D, E, F grupas kolektīvi)
2026-01-24 12:00 - 14:00 | Valmieras Kultūras centra lielā zāle, Rīgas iela 10, Valmiera, Latvija
Sestdien, 2026. gada 24. janvārī, Valmieras Kultūras centrā notiks XXV Jaunrades deju konkurss, kura norisi divos koncertos plkst. 12.00 un plkst. 18.00 aicināti vērot arī skatītāji. Žūrijas vērtējumam konkursā tiks nodotas 60 latviešu skatuviskās dejas.
XXV Jaunrades deju konkursam kopumā tika pieteikta 81 latviešu skatuviskā deja. Žūrijas komisija izvērtēja iesniegtos deju pieteikumus un lēma konkursam Valmierā virzīt 60 dejas, kuru autori ir horeogrāfi: Dace Adviljone, Skaidrīte Andževa, Elvis Ansabergs, Aigars Bajārs, Jana Baranovska, Dagmāra Bārbale, Krišjānis Bite, Kaspars Brauns, Rūdolfs Cīrulis, Rūta Cīrule, Uva Eglīte, Ādams Kristaps Eisaks, Diāna Gavare, Juris Gogulis, Līga Indriksone, Baiba Ķestere, Lilija Lipora, Taiga Ludborža, Zane Muzikante, Laura Pavilone, Mārtiņš Pēdājs, Jānis Purviņš, Gunta Skuja, Guna Trukšāne, Kristaps Vigulis, Karlīna Visocka un Patrīcija Zemniece.
Konkursā tiks izdejotas latviešu tautas deju, rotaļdeju apdares un latviešu skatuviskās dejas, kas parāda Latvijas vēsturisko zemju horeogrāfisko savdabību un balstās folkloras avotos un tautas tradīciju aprakstos, kā arī latviešu skatuviskās dejas, kas veidotas, izmantojot folkloras horeogrāfisko un muzikālo materiālu vai tā elementus.
Konkursā piedalīsies deju kolektīvi un ansambļi: “Ačkups”, “Austris”, “Bramaņi”, “Cielaviņa”, “Čiekurs”, “Dancis”, “Dārdari”, “Dzīpari”, “Dzīpars”, “Gatve”, “Kalve”, “Klasesbiedri”, “Kniediņš”, “Laipa”, “Laismeņa”, “Lielupe”, “Līgo”, “Līgo Absolventi”, “Mana Rotaļa”, “Mārupieši”, “Mēmelīte”, “Mūsu Lielupe”, “Ogre”, “Ogrēnietis”, “Pastalnieki”, “Pērle”, “Puzurs”, “Rotaļa”, “Rotaļa XO”, “Rūta”, “Skabardzēni”, “Spriganis”, “Sudraba stīgas”, “Suncele”, “Ūsiņš”, “Varakļāni”, “Vektors”, “Vēja zirdziņš” un “Zalktis”.
Plkst.12.00 konkursa I daļā piedalīsies vidējās paaudzes D un E grupu un senioru F grupas deju kolektīvi.
Plkst.18.00 konkursa II daļā uzstāsies jauniešu A, B un C grupu deju kolektīvi.
Uz katru konkursa daļu biļetes jāiegādājas atsevišķi. Biļetes skatītājiem pieejamas “Biļešu paradīzes” tirdzniecības tīklā.
XXV Jaunrades deju konkursa žūrijas komisija: Ilze Mažāne, horeogrāfe, Vispārējo latviešu dziesmu un deju svētku virsvadītāja, Latvijas Skolu jaunatnes dziesmu un deju svētku Goda virsvadītāja; Ilmārs Dreļs, horeogrāfs, Vispārējo latviešu dziesmu un deju svētku virsvadītājs; Agris Daņiļevičs, horeogrāfs, Vispārējo latviešu dziesmu un deju svētku virsvadītājs, deju skolas “Dzirnas” vadītājs; Dace Smirnova, horeogrāfe, horeogrāfiskās folkloras speciāliste, etno kompānijas “Zeidi” vadītāja; Antons Freimans, horeogrāfs, Latvijas Nacionālās operas un baleta solists.
Par Jaunrades deju konkursu
Latvijas Nacionālā kultūras centra rīkotais (LNKC) Jaunrades deju konkurss ir vienīgais notikums latviešu skatuviskās dejas nozarē, kura mērķis ir veicināt horeogrāfu jaunrades darbu un mākslinieciski augstvērtīgu deju radīšanu, papildinot deju kolektīvu repertuāru, kā arī valsts un reģionālās nozīmes pasākumu deju kolektīvu koprepertuāru. Konkurss rosina horeogrāfus pievērsties horeogrāfiskā mantojuma izpētei un sekmē zināšanās balstītu latviešu skatuviskās dejas jaunradi.
Konkurss tiek rīkots sadarbībā ar Valmieras novada pašvaldību.

XXV Jaunrades deju konkurss (A, B, C grupu kolektīvi)
2026-01-24 18:00 - 20:00 | Valmieras Kultūras centra lielā zāle, Rīgas iela 10, Valmiera, Latvija

Nopietna komēdija “Uz visu banku!”
2026-01-25 16:00 - 18:00 | Valmieras Kultūras centra lielā zāle, Rīgas iela 10, Valmiera, Latvija
Ir cilvēki, kuri zīmē, ir cilvēki, kuri dzied, citi spēlē klavieres, kāpj kalnos, brauc ar riteni vai dodas garās pastaigās. Katrs bauda dzīvi pēc savas patikas un iespējām. Bet, ja dzīves straujie līkloči tevi izmet no laivas un esi pusmūžā spiests rast risinājumu, bieži vien iestājas strupceļš.
Kad apņēmības pilns dodies uz banku prasīt aizdevumu, bet tev to nedod, jo esi par vecu, un tev nav ne galvotāja, ne ķīlas, un māsa bezspēcība tev uz pleca jau liek savu smagnējo roku, lai spiestu uz ceļiem, tu izmisuma dzīts bankas direktoram acīs vien vari izdvest: “Ja nedosi man kredītu, es savaldzināšu un pārgulēšu ar tavu sievu’’
Šī būs patiesi aizraujoša divu aktieru izdzīvošanas cīņa.
Kurš kuru? Nāc un ievērtē pats!
Režisors: Intars Rešetins-Pētersons
Lomās: Intars Rešetins un Normunds Laizāns vai Artis Robežnieks
“Strādājot ar Žordī Galserāna lieliski sarakstīto lugu “Uz visu banku!” (oriģ. nosaukums “Kredīts”), mani kā režisoru vienmēr saista iespēja parakties dziļāk par virsējo kārtu. Un, ja izdodas tikt līdz pat kodolam, tad gandrīz vienmēr rezultātā gandarījums ir daudz lielāks. Šī reize nav izņēmums, turklāt veidot izrādi kopā ar diviem savas paaudzes vadošajiem aktieriem – Arti Robežnieku un Normundu Laizānu, ir ne vien nebijusi pieredze, bet arī radošs izaicinājums, jo abi meistari savas dzīves labākos gadus atdevuši skatuves dēļiem un pazīst “drēbi”, tādējādi teicami papildina kopdarbu ar savu pienesumu. Šī luga ir viltīga. Labā nozīmē, protams. Tā izklaidē, sapurina, uzdod jautājumus. Mūsu kopīgi izvēlētais izrādes žanra apzīmējums “nopietna komēdija” nav nejaušs. Tas dod iespēju caur jokiem parunāt par nopietnām lietām, un arī otrādi,” savu ideju un lugu raksturo izrādes režisors Intars Rešetins-Pētersons.

Nacionālo bruņoto spēku Štāba orķestra Estrādes ansambļa koncerts “Uzcelsim Latviju kopā!”
2026-01-30 19:00 - 20:30 | Valmieras Kultūras centra lielā zāle, Rīgas iela 10, Valmiera, Latvija
30. janvārī plkst. 19.00 Valmieras Kultūras centrā notiks Nacionālo bruņoto spēku Štāba orķestra Estrādes ansambļa koncerts “Uzcelsim Latviju kopā!”.
Koncertā uzstāsies solists seržants Gatis Supe, komponists, aranžētājs un pianists seržants Sergejs Austris Universs, saksofonists seržants Lauris Suvaizdis, trompetists Klāvs Borozdins, trombonists štāba virsseržants Artis Greckis, sitaminstrumentālists virsseržants Rinalds Jukna, estrādes ansambļa vadītājs un basģitārists seržants Kaspars Orehovs.
Nacionālo bruņoto spēku Štāba orķestra estrādes ansamblis ir viena no jaunākajām un arī atraktīvākajām orķestra grupām. Pēc savas būtības tā ir vitalitātes un azartiskuma iemiesojums, un tas jo īpaši izpaužas viņu spēlētajā mūzikā.
Ansambļa repertuārā ir gan Latvijā labi pazīstamu mākslinieku kompozīcijas, gan pašu radīti oriģināldarbi, kuri spēj aizraut ikvienu ar savu spēku un enerģiju. Estrādes ansambļa darbību raksturo mīlestība pret Latviju un rūpes par tās nākotni, tāpēc sevišķa uzmanība tiek veltīta tieši jaunai paaudzei. Neskatoties uz savu neilgo pastāvēšanu, ar savu jauneklību un entuziasmu ansamblis ir iekarojis daudzu klausītāju sirdis.
Janvāris Latvijas vēsturē iezīmējas ar notikumiem, par kuriem ikkatrs no mums var lepoties ar apbrīnojamu tautas vienotību un spēku, kas valdīja tālajā 1991. gadā barikāžu cīņās! Lai pieminētu un godātu mūsu Valsts aizstāvjus, NBS Štāba orķestra estrādes ansamblis ir sagatavojis īpašu koncertprogrammu “Uzcelsim Latviju kopā!”. Ansambļa dalībnieki priecēs ar tautai zināmām patriotiskām dziesmām un stāstiem, iepazīstinās ar vēsturisko notikumu gaitu un aicinās cienīt un mīlēt Latviju ne tikai savā zemē, bet arī nest un celt tās vārdu tālāk, plašajā pasaulē!
Ieeja bez maksas, saņemot ieejas karti Valmieras Kultūras centra kasē. Kases tālrunis: 64207207.

Valmieras Kultūras centra 60 gadu jubilejas "caurlaides" koncerts "Gaismā būt"
2026-02-07 15:00 - 17:00 | Valmieras Kultūras centra lielā zāle, Rīgas iela 10, Valmiera, Latvija
“Tiekamies šovakar, rītvakar, vienmēr, kad mūsu kultūras namā spoži iemirdzēsies gaisma!” Tā 1966. gadā vēlēja toreizējā Valmieras Kultūras nama pirmā direktore Inta Rasa.
Jau 60 gadus Valmieras Kultūras centra logos vienmēr bijusi gaisma, un nams bijis atvērts mūsu cilvēkiem. Arī jubilejas koncertā “Gaismā būt” 7. februārī ar amatiermākslas kolektīvu skanīgākajiem, gaišākajiem un iemīļotākajiem pēdējo 10 gadu priekšnesumiem degsim gaismu kopā!
Gaisma vispirms ir jāmeklē sevī, bet kopā tā ir tik spilgta un iemirdzas tūkstoš nokrāsās. Nāc gaismā!
Biļetes uz Valmieras Kultūras centra 60 gadu jubilejas koncertu 7. februārī plkst. 18.00 un caurlaides koncertu plkst. 15.00 var iegādāties “Biļešu Paradīze” kasēs un www.bilesuparadize.lv.
Mīļi gaidīsim arī visus bijušos Valmieras Kultūras centra darbiniekus un mākslinieciskās pašdarbības kolektīvu vadītājus uz kopīgu satikšanos jubilejas koncertā “Gaismā būt”. Lūgums informēt par savu klātbūtni pasākumā, līdz 26. janvārim sūtot e-pastu: liga.tarbuna@valmierasnovads.lv vai zvanot pa tālruni 28382051.

Valmieras Kultūras centra 60 gadu jubilejas koncerts "Gaismā būt"
2026-02-07 18:00 - 20:00 | Valmieras Kultūras centra lielā zāle, Rīgas iela 10, Valmiera, Latvija

Koncertprogramma “Ar mīlestības pinekļiem”
2026-02-14 19:00 - 21:00 | Valmieras Kultūras centra lielā zāle, Rīgas iela 10, Valmiera, Latvija
Aicinām uz koncertprogrammu “Ar mīlestības pinekļiem” 14.februārī plkst. 19.00 Valmieras Kultūras centrā.
Februāris ir ne tikai pēdējais ziemas , bet arī mīlestības mēnesis – laiks, kad īpaši vēlamies dalīties siltumā, emocijās un skaistās melodijās.
Aicinām ikvienu uz īpašu svētku koncertprogrammu “Ar mīlestības pinekļiem…”, kas būs muzikāls ceļojums mīlestības un romantikas pasaulē. Koncertā klausītāji varēs izbaudīt dažādu mūzikas žanru skaņas – no populārām mīlas balādēm līdz pat franču šansoniem.
Uz skatuves mirdzēs izcili Latvijas mākslinieki – Ineta Rudzīte, Ingus Pētersons, Guntis Veits, Žoržs Siksna un Varis Vētra, kurus pavadīs lieliskie mūziķi , grupa AR MAESTRO Anatolija Ļivčas vadībā.
Koncertā skanēs tādas klausītāju iemīļotas dziesmas kā Ar mīlestības pinekļiem, Genoveva, Muļķe sirds, Tu esi skaista visos niekos sīkumos, Piesien mani pie rozes, Ūdensnesējs, Meitene ar kallu ziediem, Neko nevar skaidri zināt, La vie en Rose, Les Champs-Elysees un daudzas citas.
Katrs mākslinieks ir izvēlējies skaņdarbus, kas atspoguļo mīlestības dažādas nianses- no pirmās satikšanās līdz dziļām, sirdī paliekošām jūtām.
Koncerts ir paredzēts visiem mīlestības un mūzikas cienītājiem, kuri vēlas pavadīt emociju un skaistuma pilnu dienu.
Iegādājaties biļetes laikus – pirmās 100 biļetes pieejamas par zemāku cenu, vēlāk būs augstāka!

“ZiMinU viktorīna”
2026-02-16 18:30 - 21:00 | Valmieras Kultūras centra lielā zāle, Rīgas iela 10, Valmiera, Latvija
16.februārī plkst. 18.30 “ZiMinU viktorīna”
Ieeja: 30 EUR, biļetes www.ziminu.lv

Pašdarbnieku svētku koncerts "Kino un teātra līkločos"
2026-02-21 16:00 - 17:30 | Kocēnu kultūras nams, Alejas iela 3, Kocēni
21. februārī plkst. 16.00 Kocēnu Kultūras namā aicinām uz Pašdarbnieku svētku koncertu “Kino un teātra līkločos”.
Koncertā piedalīsies visi Kocēnu Kultūras nama mākslinieciskās pašdarbības kolektīvi: vidējās paaudzes deju kolektīvs “Savieši” (vadītāja Ilona Migla), jauktais koris “Imera” (diriģents Imants Točs), vokālais ansamblis “Imera” (vadītājs Imants Točs), senioru vokālais ansamblis “Mežābele” (vadītāja Inese Bogdanova), senioru vokālais ansamblis “Dziesmotā senatne” (vadītāja Ina Plauka), amatierteātris “Valmiermuižnieki” (vadītāja Iveta Kļaviņa).
Pašdarbnieku svētkos klātesošie varēs redzēt katra kolektīva priekšnesumus kino un teātra tematikā. Kādā no priekšnesumiem būs nesavtīgas un neizskaidrojamas mīlestības tēma stāstā par mākslinieku, kurš nekādi nevar būt sētnieks, un vienkāršu kalponīti. Citā – par spēju dzīvot ar mīlestības degsmi sirdī un humora dzirksti par visu, kas dzīvē notiek.
Ieeja: 5 EUR. Biļetes “Biļešu Paradīzē” un pirms koncerta – Kocēnu Kultūras namā.

Goran Gora koncerts
2026-02-21 19:00 - 20:30 | Valmieras Kultūras centrs, Rīgas iela 10, Valmiera, Latvija
21. februārī plkst. 19.00 aicinām uz Goran Gora koncertu Valmieras Kultūras centra Mazajā zālē.
Dziesminieks Goran Gora Latvijas mūzikā darbojas jau 20 gadus un šajā laikā bijis daudz notikumu, kas gan ietekmējuši, gan pilnībā mainījuši mūziķa ieto ceļu. Satikšanās ar dzejniekiem Imantu Ziedoni un Knutu Skujenieku devušas impulsu rakstīt dziesmas ar viņu vārdiem, vienlaikus rodot pārliecību arī par paša radošo spēku.
Koncertā izskanēs dziesmas gan no Goran Gora repertuāra, gan skaņdarbi, kas tapuši, mūziķim darbojoties Imanta Ziedoņa fonda “Viegli” sastāvā.
Ieeja: 17 EUR, pasākuma dienā – 20 EUR.

Andris Baltacis "Latgalietis pasaulē". 40 gadi uz skatuves
2026-02-22 15:00 - 16:30 | Valmieras Kultūras centra lielā zāle, Rīgas iela 10, Valmiera, Latvija
Lai svinētu 40 gadu radošās darbības jubileju, pie saviem skatītājiem dodas dziedātājs, mūziķis un arī nedaudz aktieris Andris Baltacis, piedāvājot sirsnīgu un krāsainu koncertsēriju “Latgalietis Pasaulē”.
Andris Baltacis ir viens no spilgtākajiem latviešu skatuves māksliniekiem, kura muzikālais ceļš vedis cauri visdažādākajiem žanriem un formātiem. No kapelas “Dunduri” un grupām “Stikls”, “Baltie lāči”, līdz dalībai televīzijas šovos, piemēram, “Dziedi ar zvaigzni” un “Pārdziedi mani”; no dziesmām līdz muzikālajām izrādēm, no šlāgera līdz operai. 2025. gadā kopā ar Daini Skuteli viņš triumfēja “Latvijas Sirdsdziesmas” finālā ar dziesmu “Latgalietis ir”, vēlreiz apliecinot savu talantu un skatītāju mīlestību.
Joprojām aktīvs un iedvesmojošs, Andris Baltacis šoruden un nākamā gada sākumā aicina uz koncertiem visā Latvijā, kur skanēs skaistākās dziesmas no viņa plašā repertuāra. Programma aptvers daudzveidīgus radošās darbības posmus – no šlāgera un tautasdziesmas līdz rokmūzikai un operas skaņdarbam. Koncertā neizpaliks arī pasaules mūzikas pērles, kuras skatītāji iepazina šovā “Pārdziedi mani”.
Uz skatuves Andrim pievienosies izcili mūziķi: pianists Juris Kristons, ģitārists Jānis Kalniņš, basģitārists Modris Laizāns, bundzinieks Ivars Kalniņš, vokālais trio “Oranžās”…kā arī īpašie viesi! Koncertu muzikālo pusi papildinās dejotāji horeogrāfes Beātes Svarinskas vadībā.
Aicinām uz tikšanos koncertos – Andris Baltacis dāvās mūziku, kas iedvesmo, uzrunā un vieno!

"Kvadrifrons" izrāde "Viss, kas nav saskatāms"
2026-02-24 11:00 - 12:00, 2026-02-24 13:00 - 14:00 | Valmieras Kultūras centra lielā zāle, Rīgas iela 10, Valmiera, Latvija
24. februārī Valmieras Kultūras centrā būs skatāma teātra trupas “Kvadrifrons” izrāde “Viss, kas nav saskatāms”.
Izrādē stāstīts par Jūelu, kurš bija cerējis, ka, uzsākot mācības 5. klasē, būs citādi, bet viss izrādījās tāpat kā bijis. Mācoties šajā klasē, ir jāzina vairākas svarīgas lietas. Ir jāzina, ka to, kas ir lielisks, kas ir pareizi un kurš ir superīgs, šeit nosaka Estere. Viņa nosaka arī lietas, ko nevar darīt: nedrīkst būt gļēvulīgi bailīgs vai nemākulīgs, nedrīkst valkāt neglītas drēbes, fanot par nepareizu mūziku un klasē pārāk bieži celt roku. Un nekādā gadījumā nedrīkst pļāpāt ar Jūelu. Tas ir pats svarīgākais. Nepļāpāt ar Jūelu. Jūels bieži prāto, ka viņš labprāt pārvērstos par peļķi. Tas būtu perfekti! Peļķi taču tētis nevarētu sūtīt uz skolu. Taču tas diemžēl nenotiek, un Jūelam nākas slapstīties gar sienām un censties būt neredzamam. Līdz kādā vēlā vakarā Jūela un Esteres ceļi nejauši krustojas, un viņu dzīve mainās. Briesmīgi nešpetnā Estere un nūģis Jūels kļūst par draugiem, kuri viens otram var stāstīt to, ko nav stāstījuši nevienam citam.
Iestudējuma “Viss, kas nav saskatāms” pamatā ir zviedru rakstnieces Katarīnas fon Brēdovas grāmata ar tādu pašu nosaukumu. Tas ir spēcīgs stāsts par draudzību un izstumtību, par noslēpumiem un uzdrošināšanos būt pašam, bet galvenokārt – par mobingu skolā. Iedvesmojoties no minētās grāmatas, radošā komanda ir radījusi interaktīvu izrādi Latvijas skolēniem, kas mudina aizdomāties par cilvēcīgu attieksmi kolektīvā, savstarpēju cieņu un iecietību, kā arī mobinga nodarītajām traumām un iemesliem.
Zviedru rakstniece Katarīna fon Brēdova (1967) studējusi mākslu un strādājusi par fotoreportieri. Kopš 1991. gada viņa sarakstījusi vairāk nekā 20 grāmatas bērniem, pusaudžiem un jauniešiem, stāstos īpaši prasmīgi skarot svarīgās pusaudžu gadu tēmas – attiecības skolā, draudzību un mīlestību. Darbu “Viss, kas nav saskatāms” latviešu valodā tulkojusi Mudīte Treimane un izdevusi izdevniecība “Liels un Mazs”.
Iestudējums papildināts ar metodiskajiem materiāliem, kas pedagogiem ļaus atbilstošā veidā runāt ar klasi par iestudējumā apskatītajām tēmām.

Radošā komanda
Režisore un vizuālā noformējuma autore: Paula Pļavniece
Teksta dramatizējuma autore: Ance Strazda
Aktieri: Āris Matesovičs, Anta Aizpue, Elīna Hanzena
Producente: Ance Strazda
Izrādes ilgums: 1 stunda, izrāde piemērota 5.-9. klases skolēniem.
Ieeja: 15 EUR. Skolēnu grupu pavadošajam pedagogam ieeja bez maksas.

Skatuviskās tautas dejas koncerts “Pa – ceļam”
2026-02-25 17:30 - 19:00 | Valmieras Kultūras centra lielā zāle, Rīgas iela 10, Valmiera, Latvija
25. februārī Valmierā pirmo reizi notiks izglītības un kultūras iestāžu bērnu un jauniešu tautas deju kolektīvu skatuviskās dejas koncerts “Pa – ceļam”, kas visas dienas garumā pulcēs dejotājus, lai kopīgā kustībā, satikšanās priekā un radošā gaisotnē stiprinātu sadarbību un Dziesmu un deju svētku tradīciju turpināšanos. Ikviens aicināts uz koncertu plkst. 17.30 Valmieras Kultūras centrā.
Koncertā piedalīsies Valmieras Pārgaujas sākumskolas bērnu deju kolektīvs “Sienāzītis”, Valmieras 5. vidusskolas tautas deju kolektīvs, Valmieras Valsts ģimnāzijas jauniešu deju kolektīvs “Pērkons”, Valmieras Kultūras centra tautas deju kolektīva “Gauja” studija, Kocēnu pamatskolas deju kolektīvs “Saulīte” un Mazsalacas Mūzikas un mākslas pamatskolas deju kolektīvs “Odziņa”.
Programma veidota daudzveidīga un dinamiska. Bērni un jaunieši gan uzstāsies koncertā, gan komandas garu stiprinās, piedaloties stafetēs, tādējādi dodot iespēju iepazīties, sadarboties un saturīgi pavadīt laiku neformālā, draudzīgā gaisotnē.
Sporta spēles norisināsies Valmieras 5. vidusskolā no plkst. 10.00 līdz 13.00, savukārt deju kolektīvu publiskā uzstāšanās koncertā notiks Valmieras Kultūras centrā, koncerta sākums – plkst. 17.30.
Norises nozīmi un ieceri uzsver arī Valmieras novada bērnu un jauniešu tautas deju kolektīvu virsvadītāja Alise Dzērve-Tāluda: ““Pa – ceļam” Valmierā notiks pirmo reizi, un tas ir tikai sākums. Mūsu vēlme ir, lai šī diena kļūtu par skaistu ikgadēju tradīciju, kurā satiekas tautas deju kolektīvi, rodas jaunas draudzības un tiek stiprināta kopības sajūta visā Valmieras novadā.”
Dalībnieki pilnveidos gan mākslinieciskās, gan fiziskās prasmes, gūs jaunu publiskās uzstāšanās pieredzi, stiprinās savstarpējo komunikāciju un sadarbību iedvesmojošā un atbalstošā vidē.
“Pa – ceļam” ir aicinājums satikties, kustēties un būt kopā. Ceļš dejā vienmēr sākas ar pirmo soli, un Valmierā šis solis sperts ar cerību, ka “Pa – ceļam” kļūs par paliekošu tradīciju, kas gadu no gada vienos tautas deju kolektīvus.

"Lādezers" koncerts "Zemūdenes"
2026-02-27 19:00 - 20:30 | Valmieras Kultūras centra lielā zāle, Rīgas iela 10, Valmiera, Latvija
Grupa Lādezers izsludina koncerttūri “Zemūdenes”
Pēc 2023. gada Ingus Ulmaņa jubilejas tūres Lādezers ir aktīvi koncertējis un 2026. gadā Lādezera Zemūdenes uzpeld ar jaunu programmu, ko klausītājiem piedāvās pirmajā daļā, bet otrā daļa būs ar labi pazīstamajiem grupas hītiem : “Tu esi vēl jauns”, “Pārsteigums”, “Cik savādi” u.c.
Ingus Ulmanis: “Koncertu veidosim, kā vienotu mākslas darbu, uzsverot vārdus – mākslas darbs… Dzīvā uzstāšanās, tas ir kas īpašs un gadiem ejot varu teikt vislielākais uztraukums, pārbaudījums un gandarījums.”
Grupa Lādezers un tās līderi Ingus Ulmanis un Aigars Voitišķis vienmēr ir meklējumos arī citos projektos un grupās (“Jumprava”, “Brīnumskapis”, “Dabas konecrtzāle” u.c. ). Tas devis viņiem un grupai Lādezers iespēju nenovecot un šodien grupa skan iespējams iespaidīgāk, kā nekad. Ingum un Aigaram blakus uz skatuves kāps Anrijs Grinbergs ( bungas), Roberts Rasa (bass) un Jānis Zvirgzdiņš (Džulians).
“Ir dziesmas, kas ir tā pielipušas mums, ka ir bezcerīgi domāt, ka varēsi nospēlēt koncertu bez tām. Tieši tāds ir Tuvu, tuvu liktenis. Tā ir mūsu sasaukšanās ar klausītāju, kad viņiem dziedu Tuvu, tuvu – vienmēr ir skatītāju atbilde – tuvāk vēl…”“Vēl tuvāk”, ar smaidu pasakot, ka par tuvu nebūs nekad.

Koru popkoncerts-ballīte. Kori “Skan”, “Mundus”, “Mozaīka”, grupa “Ginger Band”
2026-02-28 21:00 - 23:50 | Valmieras Kultūras centra lielā zāle, Rīgas iela 10, Valmiera, Latvija
Februārī un martā trīs pilsētās – Ķekavā, Ādažos un Valmierā norisināsies enerģisks un aizraujošs koru popkoncerts – ballīte, kas apvienos kora dziedāšanas spēku ar populārās mūzikas ballītes noskaņu. 28. februārī plkst. 21.00 pozitīva enerģija un muzikāli pārsteigumi gaidāmi Valmieras Kultūras centrā.
Koncertā piedalīsies jauktais koris “Mozaīka” (Ķekava), jauktais koris “Mundus” (Ādaži) un jauniešu koris “Skan” (Valmiera). Par jaudu uz skatuves rūpēsies supergrupa “Ginger Band”: Atis Orniņš – basģitāra, Didzis Soste – taustiņinstrumenti, Pauls Arnicāns – ģitāra, Pauls Eglītis – bungas, kā arī solisti -Anna Krista Ostrovska un Nauris Rolavs.
Programmā skanēs populārākās pasaules un latviešu dejojamās un līdzi dziedamās dziesmas, radot īstu ballītes atmosfēru. Koncerts veidots kā stāvkoncerts, aicinot apmeklētājus vilkt ērtus apavus, vienlaikus saglabājot iespēju atvilkt elpu arī sēdvietās. Koncertu norises vietās būs pieejami arī atspirdzinoši dzērieni.
Pasākuma ilgums – aptuveni 3 stundas, kuru laikā skatītājus priecēs neskaitāmi solisti, tai skaitā koros dziedošie vēl neatklātie talanti.
Vai esi tam gatavs? Tiekamies!
Ieejas maksa: 10 EUR, biļetes var iegādāties “Biļešu Paradīzē”. Ar Valmieras kultūras karti 1 EUR atlaide.

Komēdija "Traki laba diena"
2026-03-01 16:00 - 17:30 | Valmieras Kultūras centra lielā zāle, Rīgas iela 10, Valmiera, Latvija
Traki laba komēdija. Vienkārši perfekta, kad viss aiziet šķērsām, un tieši tāpēc kļūst traki labi.
Vai tu kādreiz esi saticis svešinieku vannasistabā? Vai esi lēmis glābt savu reputāciju ar aktiera palīdzību un iejaucies cita cilvēka dzīvē, lai glābtu savējo? Vai bijis liecinieks tam, kā labi slēptas kaislības pēkšņi uzsprāgst kā šampanieša pudele? Ja nē, tad ir pienācis laiks to redzēt!
No 15. oktobra visā Latvijā sākas britu dramaturga Donalda Čērčila skatuves hīts “Traki laba diena” Dž.Dž. Džilindžera asprātīgajā iestudējumā. Tā ir komēdija, kas uzspridzina pieklājības čaulu un izkrata no mums visu, ko ikdienā slēpjam. Šī ir viena no visvairāk iestudētajām Čērčila lugām, ko jau vairākas desmitgades ir iecienījuši teātri visā pasaulē. Pēc pirmizrādes Watford Palace Theatre sekoja triumfējošs turnejas gājiens cauri Lielbritānijai, desmit gadu panākumi Vācijā, aplausi Francijā un skatītāju ovācijas vēl vismaz 25 pasaules valstīs, tostarp ASV, Itālijā, Dienvidāfrikā un Izraēlā. Un tagad – Latvijā!
“Traki laba diena” ielūkojas Anglijas augstākās sabiedrības aizkulisēs. Tur, kur valda šķietama pieklājība un izsmalcinātība, patiesībā gruzd spriedze, greizsirdība un vēlme pēc taisnības vai vismaz kārtīgas atriebības. Negaidīti pavērsieni, vāji maskētas emocijas un nekautrīgas kaislības – tieši tāda izvērtīsies kāda vasaras pēcpusdiena, kad visi varoņi jauši vai nejauši satiksies Londonas dzīvoklī. Dekorators ar aktiera ambīcijām, otām un Šekspīru mugursomā, temperamentīga sabiedrības dāma ar plānu, ko nedrīkst sabojāt, un nikna “bijusī” – ar koka āmuru, vēlmi atriebties un “visu izstāstīt”… Kas var noiet greizi? VISS!!!
Lomās: Rihards Lepers, Linda Kalniņa un Marika Šmukste
Scenogrāfs: Aigars Ozoliņš
Horeogrāfe: Linda Kalniņa
Kostīmu māksliniece: Annemarija Ščegoļeva
Režisors: Dž.Dž. Džilindžers
Komēdija “Traki laba diena” – tas būs traki labi pavadīts laiks … vienkārši perfekti!.

Jāzepa Mediņa Rīgas Mūzikas vidusskolas pūtēju orķestra koncerts "Mediņu sintēze"
2026-03-03 18:00 - 19:00 | Valmieras Kultūras centra lielā zāle, Rīgas iela 10, Valmiera, Latvija
3.martā plkst. 18.00 Valmieras Kultūras centrā aicinām uz Jāzepa Mediņa Rīgas Mūzikas vidusskolas pūtēju orķestra koncertu “Mediņu sintēze”.
Koncertā piedalīsies Jāzepa Mediņa Rīgas Mūzikas vidusskolas pūtēju orķestris (orķestra mākslinieciksais vadītājs un diriģents Jānis Retenais), diriģents Andis Karelis un solisti Līga Anna Maurīte /flauta/, Rafaels Mednis /klarnete/.
Programmā: S.Hazo, Benjamin Godard, F.Loewe, A.Reed, D.Ellington, A.Shaw, C.Basie
Koncerta programmā iekļautas oriģinālkompozīcijas un dažādas aranžijas pūtēju orķestrim no klasikas līdz džezam.

Ieeja bez maksas, no 23. februāra saņemot ieejas karti Valmieras Kultūras centra kasē. Tālrunis: 64207207. Visi laipni aicināti!

Komēdija "Tētis pēc 20 gadiem" ar Aināru Ančevski
2026-03-06 19:00 - 20:30 | Valmieras Kultūras centra lielā zāle, Rīgas iela 10, Valmiera, Latvija
Iespējams, Pannas Teātra skatītāji vēl atceras pirms daudziem gadiem izrādīto komēdiju – humorpilno pētījumu par vīrieša būtību “Tētis”.
Tolaik vēl jaunais un daudzsološais aktieris Ainārs Ančevskis asprātīgā un sirsnīgā veidā stāstīja par vīrieša būtību, filozofiju, attiecībām un jūtām dzīves posmā, kad viņš gatavojas un kļūst par tēvu.
Pagāja 20 gadi.
Pa šiem gadiem jaunie vecāki ir izmēģinājuši dažādas audzināšanas metodes. No Montessorī un Valdorfpedagoģijas, līdz Izglītības ministrijas apstiprinātām programmām un reti kurš vecāks ir bijis mierā ar pusaugu bērna izdarībām un rīcībām.
“Atved viņu brēcošu mājās no slimnīcas un saproti, ka tie sūdi uz rokām nesmaržo ne pēc alus, ne pēc dīķa, un vēl jo vairāk ne pēc ķiploku grauzdiņiem. Un, ka šis brēcošais operdziedonis vēl vismaz 16 gadus nebūs tavs makšķerēšanas biedrs…
Bet, tikko viņš beidz krāmēt biksēs, pēkšņi viņam aprit četrpadsmit un viņš uz savas istabas durvīm uzliek uzrakstu:
“STOP! Vecajiem šajā istabā nav vietas!”
Aktieris Ainārs Ančevskis ir izaudzis kopā ar izrādes varoni un tagad var izdzīvot visu plašo dēla – divdesmitgadnieka audzināšanas spektru jaunajā izrādē – komēdijā “Tētis pēc 20 gadiem”.
Bērnu audzināšana ir nepārprotami visgrūtākā un upurus nesošākā lieta, ko vīrietis savā dzīvē var izdarīt.
Taču tā ir viena no tām svarīgajām dzīves sastāvdaļām, kura ir jāpieredz pašam un kuru viņš nemainītu ne pret ko uz visas pasaules.
Jaunā izrāde no 30. janvāra būs skatāma daudzās Latvijas kultūras vietās.
Izrādes iestudējumu veido:
režisors Juris Rijnieks,
aktieris Ainārs Ančevskis un
un Izrāžu apvienības PANNAS TEĀTRIS radošais kolektīvs.
Biļetes Biļešu Paradīzes kasēs.
Informācija:
www.pannasteatris.lv

Dubultkoncerts "100.PUSE" ("Otra Puse" & "100Debija")
2026-03-07 19:00 - 23:30 | Valmieras Kultūras centra lielā zāle, Rīgas iela 10, Valmiera, Latvija
Divi 90-to gadu sākumā dibinātie un joprojām aktuālie muzikālie zīmoli – 100DEBIJA un OTRA PUSE arī 2026. gadā turpinās apliecināt savu būtisko vietu un lomu Latvijas popmūzikā, aicinot savus gan ilgtermiņā uzticīgos, gan arī pavisam jaunus klausītājus un skatītājus uz DUBULTKONCERTIEM, kuru laikā publikai viena vakara gaitā, baudot starpbrīdi, būs iespēja pabūt uzreiz divos laika izteiksmes un muzikālās programmas ziņā pilnvērtīgos koncertos.
Abu grupu koncertprogrammās Valmieras Kultūras centrā izskanēs OTRAS PUSES un 100DEBIJAS populārākās un aktuālākās dziesmas, bet kopumā 5 stundu ilgajā muzikālajā vakarā par publikas omulību pirms koncerta, starpbrīdī un pēc koncerta gādās pieredzes bagātais DJ Jānis Balodis (Radio1). Līdz pat pusnaktij Valmierā būs diskotēka pieaugušiem cilvēkiem!
Pašiem pirmajiem sava 2026. gada muzikālā pavasara plānotājiem puse no simts (50) sēdvietas amfiteātrī un puse no simts (50) skatītāju vietas stāvvietu jeb deju zonā ir pieejamas par 2025. gada rudens cenu…, attiecīgi 25 eiro un 20 eiro…
Un kā uz afišām rakstīja 90-tajos… – darbosies bārs!

“Duets Mediante” koncertprogrammā “Maigums un spēks”
2026-03-08 16:00 - 17:30 | Kocēnu kultūras nams, Alejas iela 3, Kocēni
8.martā plkst. 16.00 Kocēnu Kultūras namā izskanēs īpaša svētku koncertprogramma „Maigums un spēks”, ko Starptautiskajai sieviešu dienai veltījuši Duets Mediante mākslinieki.
Koncerts būs muzikāls stāsts par sievietes daudzpusību – par maigumu, kas iedvesmo, un spēku, kas iedrošina. Programmā skanēs latviešu komponistu skaņdarbi, liriskas un temperamentīgas melodijas, kas atklās sievietes iekšējo pasauli dažādās noskaņās – no trauslas smeldzes līdz džinkstošam priekam.
Duets Mediante klausītājiem sola sirsnīgu, emocionāli piesātinātu vakaru, kurā mūzika kļūst par pateicību, godinājumu un iedvesmas avotu ikvienai sievietei. Koncerts būs piemērots gan romantiskam vakaram divatā, gan kopīgam svētku brīdim ģimenes un draugu lokā.
Aicinām 8. martā kopā svinēt sievišķību, spēku un skaistumu koncertprogrammā „Maigums un spēks” Kocēnos!
Koncerts notiks pie galdiņiem.
Ieeja: 10 EUR. Biļetes var iegādāties “Biļešu Paradīzē” un pirms pasākuma – Kocēnu Kultūras namā.

Grupas "Lauku Muzikanti" koncerts "Par ko šis stāsts"
2026-03-08 19:00 - 21:00 | Valmieras Kultūras centra lielā zāle, Rīgas iela 10, Valmiera, Latvija
Lauku Muzikanti dodas lielajā Vislatvijas koncerttūrē ar nosaukumu “Par ko šis stāsts”
Šajā ziemā un pavasara sākumā iemīļotā latviešu grupa Lauku Muzikanti pie klausītājiem Latvijā dodas ar jaunu koncertprogrammu.
Tūre sāksies ar koncertu 27. decembrī Salacgrīvā, pilsētā, kurā tā tika dibināta. Šis vakars grupai būs ļoti īpašs, jo uz skatuves kopā ar mūziķiem kā viesmākslinieks uzstāsies Andris Zunde – cilvēks, kurš ir dibinājis grupu un ar kuru Lauku Muzikantus saista daudzu gadu sadarbība.
Šai koncerttūrei sagatavota īpaša un tikai tai raksturīga programma, kuru klausītāji citos koncertos nedzirdēs. Katrs koncerts būs kā svētki un vienreizīgs piedzīvojums. Programmā skanēs gan jaunas dziesmas, tostarp pavisam jaunā – “Par ko šis stāsts”, kā arī pirms gada Normunda uzrakstītā “Dzīvīte vējainā”, kura guvusi lielu klausītāju atsaucību un ir augsti novērtēta. Protams, koncertā skanēs grupas zelta hīti, tādi kā – Es Tevi atradu sniegā, Dzirkstošais vīns, Tūkstots (1000), Meitene no Rīgas, Vēl viens dolārs, Nemodini mani, Klusums, kā arī dziesmas Pāri okeānam, Pirmoreiz, Mana dzīve, Meitene burvīgā, Laimes meklētāji, Viens pats mājās, Jau kuro reizi.
Pēc koncerta klausītāji varēs iegādāties jauno grupas disku, satikt mūziķus klātienē, kopīgi nofotografēties un saņemt īpašu piemiņu – disku ar Lauku Muzikantu parakstiem.
Grupas solists un līderis Normunds Ķietis saka:
“Mēs šajā tūres reizē satiksimies no sirds. Katrs koncerts būs kā svētki, kuros nedrīkst nebūt klāt – tā ir reize, kas jāizdzīvo kopā! Ticu, ka šis būs notikums, ko ilgi atcerēsieties.”
Uz skatuves kopā ar Normundu Ķieti (vokāls, akustiskā ģitāra) muzicēs arī Artis Dauksts (basa ģitāra), Valters Līcis (bungas), Gints Hartmanis (taustiņu instrumenti) un Andris Barons (elektriskā ģitāra). Kopā viņi rada to skanējumu, kas jau gadiem priecē klausītājus visā Latvijā.
Katrā koncertā piedalīsies kāds īpašs viesmākslinieks – uz skatuves kopā ar Lauku Muzikantiem būs tādi Latvijā iemīļoti solisti kā Paula Ķiete, Žoržs Siksna, Raitis Treijs, Māris Sloka, Ineta Rudzīte, Silvestrs Lorencs, Artis Šimpermanis, Ainars Bumbieris, Jānis Moisejs, Normunds Zušs, Ieva Sutugova, Harijs Joniškāns, Mārtiņš Kanters, Kaspars Markševics un Salacgrīvas koncertā – Andris Zunde.
Biļetes aicinām iegādāties laikus,jo tuvojoties koncerta datumam,to cena paaugstināsies.
Tūres koncertvietas un datumi:

27.12.2025 – Salacgrīvas Kultūras centrs
28.12.2025 – Bauskas Kultūras centrs
30.12.2025 – Madonas Kultūras nams
10.01.2026 – Talsu Kultūras centrs
16.01.2026 – Gulbenes Kultūras nams
17.01.2026 – Mālpils Kultūras nams
23.01.2026 – Liepājas Latviešu biedrības nams
29.01.2026 – Smiltenes novada Kultūras centrs
30.01.2026 – Rīgas Latviešu biedrības nams
06.02.2026 – Ogres Kultūras centrs
13.02.2026 – Alūksnes Kultūras centrs
14.02.2026 – Kalnu Kultūras nams (Saldus)
20.02.2026 – Teātra nams “Jūras vārti” (Ventspils)
21.02.2026 – “Vienības nams” (Daugavpils)
28.02.2026 – Tukuma Kultūras nams
06.03.2026 – Krustpils Kultūras centrs
07.03.2026 – Jelgavas Kultūras nams
08.03.2026 – Valmieras Kultūras centrs
13.03.2026 – Kuldīgas Kultūras centrs
20.03.2026 – Balvu Kultūras un atpūtas centrs
21.03.2026 – CATA Kultūras nams (Cēsis)
26.04.2026 – Latgales vēstniecība “Gors” (Rēzekne)
22.10.2026 – Aizkraukles Kultūras centrs
